
Vedr.:
Mødet i Det Europæiske Råd den 17.-18. juni 2004

–
Europæisk sikkerhedsstrategi: Bosnien-Hercegovina/samlet politik

Rådet (almindelige anliggender og eksterne forbindelser) godkendte på samlingen den 14. juni 2004 teksten i bilaget med henblik på vedtagelse på mødet i Det Europæiske Råd den 17.-18. juni 2004.
________________________

BILAG

Europæisk sikkerhedsstrategi

Bosnien-Hercegovina/samlet politik
Bosnien-Hercegovina er en særdeles vigtig udfordring for EU: for det første fordi det er et land med et betydeligt EU-engagement og et klart europæisk perspektiv gennem stabiliserings- og associe​ringsprocessen (SAP); for det andet fordi EU er i færd med at planlægge en ESFP-mission, herun​der en militær komponent (EUFOR), til afløsning af den NATO-ledede SFOR-mission; og for det tredje fordi EU ønsker at påtage sig et større politisk ansvar, efterhånden som overgangen fra Dayton/Paris-dagsordenen til den europæiske integrationsdagsorden skrider frem, bl.a. som en del af exit-strategien for den høje repræsentants kontor (OHR). For at dette skal lykkes, skal Unionen være aktiv, kompetent og konsekvent. Den skal også samarbejde effektivt med de partnere, som har været til stede i Bosnien-Hercegovina i mere end ti år.

Det var på denne baggrund, at Det Europæiske Råd besluttede, at en af de første prioriteter i gen​nemførelsen af EU's sikkerhedsstrategi skulle være udarbejdelsen af en samlet politik over for Bosnien-Hercegovina.

Siden vedtagelsen af den europæiske sikkerhedsstrategi er bidrag til en samlet EU-strategi i Bosnien-Hercegovina blevet fremlagt af policyenheden/GDE, Europa-Kommissionen og fra flere af medlemsstaternes delegationer. Der har fundet omfattende drøftelser sted om spørgsmålet i De Faste Repræsentanters Komité, i PSC og i forskellige rådsgrupper. Det generelle koncept for EUFOR, som Rådet vedtog den 26. april, indeholder et vigtigt kapitel om praktiske retningslinjer for en konsekvent EU-optræden i Bosnien-Hercegovina.

Formålet med disse bestræbelser har været at sikre, at EU har en samlet strategi over for Bosnien-Hercegovina, der er baseret på en klar EU-politik og midler til at føre denne politik på en konse​kvent måde.

EU's politik
Det Europæiske Råd fastlagde grundlaget for EU's politik i juni 2003 (Thessaloniki), da det konklu​derede, at "det vestlige Balkans (herunder Bosnien-Hercegovina) fremtid ligger i Den Europæiske Union". Unionen har i Thessaloniki og andre steder også gjort det klart, at SAP vil udgøre den overordnede ramme om de vestlige balkanlandes europæiske kurs hele vejen hen imod deres frem​tidige tiltrædelse. I Bosnien-Hercegovinas tilfælde kan dette kun ske på grundlag af fuldstændig gennemførelse af Dayton/Paris-aftalerne. Dayton/Paris- og SAP-dagsordenerne bør føres med hen​blik på synergier, men også med sans for hver dagsordens enestående karakter og tidsfristerne for dens gennemførelse.

EU's mål på kort sigt er fortsatte fremskridt med gennemførelsen af Dayton/Paris-aftalerne, som fremhævet i OHR's plan for gennemførelse af missionen (MIP) og indledningen af forhandlingerne om en stabiliserings- og associeringsaftale (SAA), efter at de nødvendige betingelser er opfyldt. Målet på mellemlang sigt er fuldførelsen af MIP og undertegnelsen af en SAA. Det langsigtede mål er et stabilt, levedygtigt, fredeligt og multietnisk Bosnien-Hercegovina, der samarbejder fredeligt med sine naboer, og som uigenkaldeligt er på rette kurs mod EU-medlemsskab.

Det Europæiske Partnerskab, som Rådet vedtog den 14. juni 2004, opregner de konkrete prioriteter på kort og mellemlang sigt, som Bosnien-Hercegovinas myndigheder skal tackle, efterhånden som landet kommer tættere på Den Europæiske Union.

Selv om det endelige mål for denne politik er at gøre Bosnien-Hercegovina til en integrerende del af Den Europæiske Union, bidrager processen til at opbygge sikkerheden i vore naboområder: et af de tre strategiske mål for Unionen, der blev indkredset i EU's sikkerhedsstrategi.

EU-konsekvens
Alle EU-aktører/instrumenter, hvad enten de er politiske, militære, politimæssige eller økonomiske, vil bidrage til gennemførelsen af denne samlede EU-politik over for Bosnien-Hercegovina.

Med hensyn til EUFOR kommer dette mål til udtryk i begrundelsen for den militære mission (at gennemføre den EU-ledede operation i Bosnien-Hercegovina (...) for at forebygge konflikter, sørge for fortsat overensstemmelse med de militære aspekter af den generelle rammeaftale for fred og for at bidrage til det sikre miljø, der er nødvendigt for at gennemføre de centrale opga​ver i OHR's plan for gennemførelse af missionen og SAP), samt at medtage støtte til civile aspekter af gennemførelsen af Dayton/Paris blandt de militære opgaver.

I betragtning af omfanget af EU's engagement vil det være en særdeles vigtig udfordring at sikre tæt samordning og konsekvens mellem EU-aktører/instrumenter i Bosnien-Hercegovina. Med vedtagelsen af det generelle koncept for EUFOR blev det derfor besluttet, at en række for​anstaltninger skal træffes i Bruxelles og Sarajevo for at fremme konsekvensen i EU's indsats i Bosnien-Hercegovina. Der bør holdes øje med, om disse foranstaltninger, der er anført neden​for, er tilstrækkelige eller bør styrkes. Hvis EU påtager sig et større politisk ansvar som en del af exit-strategien for OHR, vil det blive overvejet, om der skal træffes yderligere foranstaltninger vedrørende konsekvens og samordning, navnlig for så vidt angår EU's særlige repræsentants og andre EU-aktørers rolle på stedet.

Foranstaltninger i Bruxelles
· Rådet, hvis arbejde forberedes af De Faste Repræsentanters Komité, vil fremme størst mulig konsekvens i EU's indsats i Bosnien-Hercegovina.

· GS/HR vil sikre den overordnede konsekvens mellem alle FUSP/ESFP-aktører/instrumenter. Han vil sammen med Europa-Kommissionen fremme helheden i indsatsen fra alle EU-instru​menters/aktørers side.

· Under udøvelsen af sin politiske kontrol og strategiske ledelse af ESFP's missioner i Bosnien-Hercegovina vil PSC fremme størst mulig konsekvens i EU's indsats i Bosnien-Hercegovina. Med henblik herpå vil PSC indbyde EU-repræsentanter, herunder dem på stedet, til direkte brie​finger.

· Der vil blive fastlagt retningslinjer for tætte forbindelser med det operative hovedkvarter i SHAPE, EU's kommandoelement i JFC (S) ved styrkehovedkvarteret i Sarajevo.

· For at fremme overensstemmelsen mellem EU's politiske prioriteter og bistandsprioriteter bør der gøres en indsats for at sikre, at der under drøftelserne i Cards-Udvalget tages hensyn til drøftelserne i de relevante rådsgrupper og vice versa.

Foranstaltninger i Sarajevo
· Uden at Fællesskabets kompetence berøres, vil EU's særlige repræsentant fremme EU's over​ordnede politiske samordning i Bosnien-Hercegovina. Specifikt EU-personale vil blive udpeget til at bistå EU's særlige repræsentant forud for starten af EUFOR. Den fælles aktion vedrørende EU's særlige repræsentant i Bosnien-Hercegovina bør ændres i overensstemmelse hermed.

· For så vidt angår FUSP/ESFP vil der være eksplicitte forbindelser til EU's særlige repræsen​tant, således at han/hun kan bistå GS/HR og PSC med at sikre størst mulig konsekvens i EU's indsats. EU-styrkens øverstbefalende vil med forbehold af kommandostrukturen tage hensyn til EU-repræsentantens råd vedrørende lokale politiske forhold. Dette er af særlig betydning med hensyn til den IPU-lignende kapacitet, som EU's særlige repræsentant vil kunne trække på i for​ståelse med den øverstbefalende. I tilfælde af uenighed vil EU's særlige repræsentant og EU's øverstbefalende referere til deres respektive kommandostrukturer. For EUPM indgår EU's sær​lige repræsentant i kommandostrukturen. For så vidt angår EUMM vil overvågningsaktiviteter i Bosnien-Hercegovina blive taget op til fornyet vurdering i forbindelse med GS/HR's årsberet​ning om EUMM. Forudsat at EU's særlige repræsentant kan sikre fyldestgørende og regelmæs​sig indberetning med en specifik støttegruppe og ESFP-missioner, vil overvågningsaktiviteter i Bosnien-Hercegovina kunne tages op til fornyet overvejelse.

· For så vidt angår aktiviteterne under tredje søjle bør der sikres tæt samordning med EU's sær​lige repræsentant om alle spørgsmål. Med henblik på konsekvens og mulige synergier skal den høje repræsentant/EU's særlige repræsentant fortsat høres om prioriteter for Cards-bistand. Ret​ningslinjerne for samordning mellem EU's instrumenter i Bosnien-Hercegovina og RIA-instru​menter, herunder Europol, bør behandles snarest og på passende måde i de kompetente rådsor​ganer, således at de er på plads, når den effektive overtagelse finder sted.

· Hvis EUFOR skal gennemføre CIMIC-aktiviteter (mindre bistandsprojekter), vil Europa-Kom​missionen i overensstemmelse med den godkendte bistandsstrategi kunne undersøge mulighe​derne for at stille midler til rådighed til begrænsede CIMIC-aktiviteter i sammenhæng med EUFOR og principielt udført af EUFOR.

· Intern EU-samordning vil blive styrket. Ud over de regulære møder mellem EU's missionschefer (hvor EU's særlige repræsentant og EU's øverstbefalende samt EUPM's missionschef vil deltage eller være repræsenteret) vil EU's særlige repræsentant lede regelmæssige uformelle møder mellem EU's operationelle aktører i Bosnien-Hercegovina (EU's øverstbefalende, EUPM, Kommissionens delegation, EUMM og EU's formandskab).

· Funktioner, der udføres af mere end en aktør i Bosnien-Hercegovina, vil så vidt muligt blive samlet under EU's særlige repræsentant. EU's særlige repræsentants muligheder for at sam​ordne EU's politiske rapportering om Bosnien-Hercegovina vil blive undersøgt. Talsmanden for EU's særlige repræsentant vil være EU's generelle kontaktpunkt for Bosnien-Hercegovinas me​dier i FUSP/ESFP-spørgsmål. Selv om andre EU-aktører/instrumenter muligvis har særlige presseofficerer til at tage sig af spørgsmål vedrørende deres respektive kompetencer, vil disse med forbehold af fællesskabskompetence virke som en del af en enkelt og samlet presseope​ration  under ledelse af EU's særlige repræsentant.

· Alle EU-aktører/instrumenter vil i størst muligt omfang bestræbe sig på samplacering, idet der tages  hensyn til de finansielle konsekvenser. Delvis samplacering (to kontorer) kan muligvis være en pragmatisk løsning på kort sigt. Forskellige EU-aktørers/instrumenters operations​områder bør så vidt muligt, og når det anses for fordelagtigt, have samme grænser.

________________________

